Lauja
Lauja – ežeras Lietuvoje, Varėnos rajone, 2 km į šiaurę nuo Merkinės. Ežero ilgis iš šiaurės į pietus – 0,7 km, plotis – iki 0,2 km. Altitudė 77,6 m. Vakarinis krantas labai aukštas – iki 40 m aukščio, rytinis krantas – virš 20 m aukščio. Pietinis krantas žemas ir pelkėtas, išteka upelis link Nemuno intako Straujos. Ežerą supa Pelekiškės miškas. Aplink ežerą miške išsimėtę Zakavolių kaimo sodybos. Vietovardis greičiausiai žymi tįsojimo, gulėjimo, išilgumo reikšmę, kaip žodžiuose lovỹs, lóva (senuose šaltiniuose minimas kaip lenk. Łowie, Łowis, rus. Ловисъ).